**Ministru kabineta rīkojuma projekta "Par atšķirīgu dividendēs izmaksājamo valsts akciju sabiedrības "Tiesu namu aģentūra" peļņas daļu par 2017. gadu" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Atbilstoši likuma "Par vidēja termiņa budžeta ietvaru 2018., 2019. un 2020. gadam" 24. pantam kapitālsabiedrībām, kurās visas kapitāla daļas tieši pieder valstij, minimālo dividendēs izmaksājamo peļņas daļu 2018. gadā (par 2017. gada pārskata gadu) nosaka un aprēķina 80 % apmērā no kapitālsabiedrības peļņas, ja šajā likumā nav noteikts citādi. Minētā panta trešā daļā nosaka, ka Ministru kabinets var pieņemt lēmumu par atšķirīgu dividendēs izmaksājamo minimālo peļņas daļu.  Ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" (turpmāk – MK noteikumi) 11.2.2. un 11.2.3. apakšpunktu noteikts, ka valsts kapitāla daļu turētājs iesniedz Finanšu ministrijai un koordinācijas institūcijai šo noteikumu 10. punktā minēto priekšlikumu un attiecīgu Ministru kabineta rīkojuma projektu un anotāciju, ja: ir nepieciešams samazināt dividendēs izmaksājamo peļņas daļu, valsts kapitāla daļu turētājam konstatējot, ka kapitālsabiedrība no tās neatkarīgu apstākļu dēļ nav veikusi kapitāla ieguldījumus un jautājums par to īstenošanu pirms tam ticis izskatīts Ministru kabinetā, bet konkrētos kapitāla ieguldījumus kapitālsabiedrība plāno veikt kārtējā pārskata gadā; ja dividenžu izmaksa prognozētajā apmērā var radīt draudus kapitālsabiedrības finanšu stabilitātei.  Tieslietu ministrija kā valsts akciju sabiedrības "Tiesu namu aģentūra" kapitāla daļu turētāja ierosina noteikt atšķirīgu dividendēs izmaksājamo peļņas daļu, nekā tā ir paredzēta likuma "Par vidēja termiņa budžeta ietvaru 2018., 2019. un 2020. gadam" 24. pantā.  Saskaņā ar MK noteikumu prasībām sagatavots attiecīgs Ministru kabineta rīkojuma projekts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot izmaiņasLatvijas uzņēmumu ienākuma nodokļa likumdošanā, tajā skaitā Uzņēmumu ienākuma nodokļa likumā (stājās spēkā 2018. gada 1. janvārī), kas nosaka jaunu uzņēmumu ienākumu nodokļa aprēķina un maksāšanas kārtību, un grozījumus Ministru kabineta 2015. gada 22. decembra noteikumos Nr. 775 "Gada pārskatu un konsolidēto gada pārskatu likuma piemērošanas noteikumi" (stājās spēkā 2018. gada 16. februārī), kas saistīti ar atliktā nodokļa saistību atlikumu norakstīšanu, t.i., no bilances norakstītās atliktā nodokļa saistību atlikumu summas, kuras aprēķinātas saskaņā ar iepriekšējo uzņēmumu ienākuma nodokļa regulējumu, norāda peļņas postenī, VAS "Tiesu namu aģentūra" atliktā nodokļa saistību atlikumu summa, kas, veicot korekcijas atbilstoši iepriekšējai likumdošanai, uzkrāta laika periodā no 2005. gada līdz 2016. gada 31. decembrim un iekļaujama papildus kapitālsabiedrības 2017. gada peļņas postenī, ir 558 081 *euro*. Tādejādi likumdošanas izmaiņu rezultātā VAS "Tiesu namu aģentūra" 2017. gada neto peļņa 127 064 *euro* palielināma par atliktā nodokļa saistību summu, kā rezultātā VAS "Tiesu namu aģentūra" 2017. gada neto peļņa ir 685 145 *euro*.  Ņemot vērā iepriekš minēto, kā arī pamatojoties uz likuma "Par vidēja termiņa budžeta ietvaru 2018., 2019. un 2020. gadam" 24. panta pirmo daļu, kas nosaka, ka minimālā dividendēs izmaksājamā peļņas daļa 2018. gadā (par 2017. gada pārskata gadu) aprēķināma 80 % apmērā, VAS "Tiesu namu aģentūra" minimālā dividendēs izmaksājamā peļņas daļa sastāda 548 116,00 *euro*, kas, salīdzinot ar iepriekš paredzēto un plānoto, ir par 446 464,80 *euro* lielāka.  Tā kā atliktā nodokļa saistību atlikumu summa 558 081 *euro* uzkrāta ilgtermiņā un šādas summas iekļaušana peļņas postenī rada pienākumu kapitālsabiedrībai veikt  dividenžu izmaksu, kas savukārt radīs nesamērīgi lielu slogu kapitālsabiedrībai, apgrūtinās tās saimniecisko darbību un radīs draudus kapitālsabiedrības finanšu stabilitātei, un liegtu iespēju VAS "Tiesu namu aģentūra", nepiesaistot aizņemtos finanšu līdzekļus, par saviem līdzekļiem realizēt 2017. gadā uzsākto un 2018. gada darba plānā iekļauto divu lielu investīciju projektu par esošo tiesu namu rekonstrukciju un jaunu tiesu ēku būvniecību Ventspilī un Tukumā īstenošanu, tad nepieciešams lemt par valstij dividendēs izmaksājamās 2017. gada peļņas daļas 558 081 *euro* apmērā samazināšanu valsts akciju sabiedrībai "Tiesu namu aģentūra".  Saskaņā ar VAS "Tiesu namu aģentūra" 2017. gada 6. janvāra darba plānu un budžetu 2017. gadam (apstiprināts ar 2017. gada 20. janvāra akcionāru sapulces protokolu Nr. 1) VAS "Tiesu namu aģentūra" peļņa pēc nodokļiem par 2017. gadu tika prognozēta 90 000 *euro* apmērā.  VAS "Tiesu namu aģentūra", nodrošinot tiesas, Tieslietu ministriju un tās padotībā esošās iestādes ar to funkciju izpildei nepieciešamajām telpām, kā arī pārvaldot nekustamos īpašumus atbilstoši tieslietu nozares prasībām, sniedz būtisku atbalstu Tieslietu ministrijai valsts politikas īstenošanā tieslietu nozarē.  Likumdevējs ar likuma "Par tiesu varu" 107.1 panta otrās daļas 21. punktu noteicis, ka Tiesu administrācija sadarbībā ar VAS "Tiesu namu aģentūra" nodrošina tiesas un zemesgrāmatu nodaļas ar darba telpām.  Pamatojoties uz Eiropas Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 17. punktā noteikto, finansējums, kas paredzēts, lai segtu ar valsts pārvaldes funkciju saistītos izdevumus, nav saistīts ar saimnieciskās darbības veikšanu un attiecīgi nav kvalificējams kā komercdarbības atbalsts.  Tiesu ēku rekonstrukcija un jaunu tiesu ēku celtniecība Ventspilī un Tukumā (abos gadījumos esošo tiesu ēku rekonstrukcija un jaunu ēku celtniecība, tas ir, divu tiesu ēku rekonstrukcija un divu jaunu ēku celtniecība) izmaksā attiecīgi 2 423 450 *euro* (neskaitot PVN) un 2 090 175 *euro* (neskaitot PVN). Abu projektu pabeigšana plānota 2019. gada pirmajā ceturksnī. Plānots, ka atstātā peļņas daļa šogad tiktu sadalīta katram projektam vienādi, tas ir, katram 279 040,50 *euro*.  Rīkojuma projekts paredz, ka valsts akciju sabiedrība "Tiesu namu aģentūra" maksā atšķirīgu dividendēs izmaksājamo peļņas daļu no tīrās peļņas par 2017. gadu, un paredz Tieslietu ministrijai kā VAS "Tiesu namu aģentūra" kapitāla daļu turētājai nodrošināt, ka peļņas daļa par 2017. gadu 101 651,20 *euro* apmērā tiek iemaksāta valsts budžetā, bet atlikusī peļņas daļa par 2017. gadu 558 081 *euro* apmērā tiek novirzīta valsts akciju sabiedrības "Tiesu namu aģentūra" uzņemto saistību izpildei uzsāktajos investīciju projektos. |
| 3. | Projekta izstrādē iesaistītās institūcijas | VAS "Tiesu namu aģentūra" un Tieslietu ministrija. |
| 4. | Cita informācija | Nav. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | | |
| Projekts šo jomu neskar. | | | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| Rādītāji | | 2018. gads | | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020.gadam |
| 1 | | 2 | | 3 | 4 | 5 | 6 | 7 | 8 |
| 1. Budžeta ieņēmumi | | 0 | | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | | 0 | 0 | 0 | 0 | 0 | 0 |
| 1.2. valsts speciālais budžets | | 0 | | 0 | 0 | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 | 0 | 0 |
| 2. Budžeta izdevumi | | 0 | | 0 | 0 | 0 | 0 | 0 | 0 |
| 2.1. valsts pamatbudžets | | 0 | | 0 | 0 | 0 | 0 | 0 | 0 |
| 2.2. valsts speciālais budžets | | 0 | | 0 | 0 | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 | 0 | 0 |
| 3. Finansiālā ietekme | | 0 | | 0 | 0 | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 | 0 | 0 |
| 3.2. speciālais budžets | | 0 | | 0 | 0 | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | X | 0 | X | 0 | 0 |
| 5. Precizēta finansiālā ietekme | | X | | 0 | X | 0 | X | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Nav. | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Nav. | | | | | | | |
| 8. Cita informācija | | VAS "Tiesu namu aģentūra" 2017. gada kopējā tīrā peļņa 685 145 *euro* veidojas no divām daļām:  1) 127 064 *euro* plānotā un prognozētā peļņa no 2017. gada darbības rezultāta;  2) 558 081 *euro* neparedzētā peļņas daļa, kas izveidojusies, ņemot vērā Latvijas valstī veikto nodokļu reformu, kā rezultātā daudzu gadu garumā VAS "Tiesu namu aģentūra" veiktie aprēķini atliktā uzņēmuma ienākuma nodokļa saistībām neplānoti vienā gadā ir atzīstami pārskata gada ieņēmumos.  Saskaņā ar likuma "Par vidēja termiņa budžeta ietvaru 2017., 2018. un 2019. gadam" 19. pantu minimālo dividendēs izmaksājamo peļņas daļu par 2017. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, nosaka un aprēķina 80 % apmērā no attiecīgās kapitālsabiedrības tīrās peļņas. 80 % no 2017. gada kopējās tīrās peļņas ir 101 651,20 *euro*.  Faktiski lēmumam nav ietekmes uz valsts budžetu, jo minētā peļņas daļa 558 081 *euro* veidojās 2017. gadā valstī veiktās nodokļu reformas rezultātā un iepriekš plānošanas dokumentos nebija paredzēta. Līdz ar to dividendes no šīs summas nav ieplānotas 2018. gada valsts budžetā. | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | |
| Projekts šo jomu neskar. | | | | | | | | | | |
|  | | | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | |
| Projekts šo jomu neskar. | | | | | | | | | | |
|  | | | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | | | |
| Projekts šo jomu neskar. | | | | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | | |
| 1. | | Projekta izpildē iesaistītās institūcijas | | Tieslietu ministrija, VAS "Tiesu namu aģentūra". | | | | | | |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Ministru kabineta rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Ministru kabineta rīkojuma projekta izpildi jaunas institūcijas netiek radītas, kā arī tas neparedz esošu institūciju likvidāciju vai reorganizāciju. Ministru kabineta rīkojuma projekta izpildi var nodrošināt esošās institūcijas ietvaros, ar tai pieejamiem cilvēkresursiem un finanšu resursiem. | | | | | | |
| 3. | | Cita informācija | | Nav. | | | | | | |

Iesniedzējs:

tieslietu ministrs Dzintars Rasnačs

Elksnis 67804737

[Gunars.Elksnis@tna.lv](mailto:Gunars.Elksnis@tna.lv)